CELEX: 62019TN0834
Language: mt
Date: 2019-12-05 00:00:00
Title: Kawża T-834/19: Rikors ippreżentat fil-5 ta’ Diċembru 2019 – e*Message Wireless Information Services vs EUIPO – Apple (e*message)

10.2.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 45/86
            
         
      Rikors ippreżentat fil-5 ta’ Diċembru 2019 – e*Message Wireless Information Services vs EUIPO – Apple (e*message)
      (Kawża T-834/19)
      (2020/C 45/72)
      Lingwa tar-rikors: il-Ġermaniż
      
         Partijiet
      
      
         Rikorrenti: e*Message Wireless Information Services GmbH (Berlin, il-Ġermanja) (rappreżentant: A. Hotz, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Apple Inc. (Cupertino, California, l-Istati Uniti)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: ir-rikorrenti
      
         Trade mark kontenzjuża kkonċernata: it-trade mark figurattiva tal-Unjoni “e*message” bil-kuluri isfar-oranġjo u iswed – Trade mark tal-Unjoni Nru 1 548 619
      
         Proċedimenti quddiem l-EUIPO: proċedimenti ta’ revoka
      
         Deċiżjoni kkontestata: id-deċiżjoni tal-Ħames Bord tal-Appell tal-EUIPO tal-10 ta’ Settembru 2019 fil-Każ R 2454/2018-5
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata;
               
            
                  —
               
               
                  tannulla d-deċiżjoni tad-Diviżjoni tal-Kanċellazzjoni tal-EUIPO Nru 13 800 C tal-25 ta’ Ottubru 2018;
               
            
                  —
               
               
                  tiċħad it-talba għall-annullament tat-trade mark tal-Unjoni Nru 1 548 619 tat-22 ta’ Settembru 2016;
               
            
                  —
               
               
                  tikkundanna lill-EUIPO u lill-intervenjenti fil-każ li tintervjeni għall-ispejjeż.
               
            
         Motivi invokati
      
      
                  —
               
               
                  Ksur tal-Artikolu 59(1)(a) flimkien mal-Artikolu 7 tar-Regolament (UE) 2017/1001 tal-Parlament Ewropew u tal-Kunsill tal-14 ta’ Ġunju 2017 dwar it-trademark tal-Unjoni Ewropea (1) u tal-ewwel sentenza tal-Artikolu 2 TUE flimkien mal-Artikolu 1(2) TFUE (prinċipju tal-Istat tad-dritt u prinċipju ta’ legalità);
               
            
                  —
               
               
                  Ksur tal-Artikolu 59(1)(a) flimkien mal-Artikolu 7(1)(b) u (c) tar-Regolament 2017/1001 minħabba applikazzjoni żbaljata tal-interpretazzjoni attwali tar-regola fl-Artikolu 7(1)(b) u (c) tar-Regolament 2017/1001 fil-mument li fih ġiet ippreżentata l-applikazzjoni għar-reġistrazzjoni tat-trade mark tal-Unjoni Ewropea kkontestata u minħabba l-assenza ta’ konstatazzjonijiet rigward l-interpretazzjoni tar-regola fl-Artikolu 7(1)(b) u (c) tar-Regolament tal-Kunsill (KE) 207/2009 tas-26 ta’ Frar 2009 dwar it-trade mark Komunitarja (2) fil-mument li fih ġiet ippreżentata l-applikazzjoni għar-reġistrazzjoni;
               
            
                  —
               
               
                  Ksur tal-Artikolu 59(1)(a) flimkien mal-Artikolu 7(1)(c) u mal-Artikolu 64(5) tar-Regolament 2017/1001 minħabba l-assenza ta’ konstatazzjonijiet fattwali dwar il-perċezzjoni tal-pubbliku fil-mument li fih ġiet ippreżentata l-applikazzjoni għar-reġistrazzjoni u minħabba rekwiżiti insuffiċjenti fil-qasam tal-prova u tal-istabbiliment ta’ raġuni assoluta għal rifjut fil-mument tal-preżentata fir-rigward ta’ proċeduri ta’ reġistrazzjoni mibdija żmien twil ilu;
               
            
                  —
               
               
                  Ksur tal-Artikolu 59(1)(a) flimkien mal-Artikolu 7(1)(c) tar-Regolament 2017/1001 minħabba evalwazzjoni żbaljata tal-elementi figurattivi tat-trade mark tal-Unjoni kkontestata u tal-assenza ta’ konstatazzjonijiet fattwali dwar il-perċezzjoni tal-pubbliku fil-mument li fiha ġiet ippreżentata l-applikazzjoni għar-reġistrazzjoni;
               
            
                  —
               
               
                  Ksur tal-Artikolu 59(1)(a) flimkien mal-Artikolu 7(1)(b) tar-Regolament 2017/1001 minħabba evalwazzjoni żbaljata tal-karattru distintiv u l-assenza ta’ konstatazzjonijiet fattwali fil-mument li fiha ġiet ippreżentata l-applikazzjoni għar-reġistrazzjoni;
               
            
                  —
               
               
                  Ksur tal-Artikolu 17 tal-Karta tad-Drittijiet Fundamentali tal-Unjoni Ewropea, tal-Artikolu 1 tal-Ewwel Protokoll Addizzjonali għall-KEDB flimkien mal-Artikolu 6(1) sa (3) TUE u mal-Artikolu 2(1) TFUE kif ukoll mal-prinċipji ġenerali tad-dritt ta’ protezzjoni tal-aspettattivi leġittimi u ta’ ċertezza legali (l-ewwel sentenza tal-Artikolu 2 TUE) minħabba r-revoka żbaljata ta’ att amministrattiv legali favorevoli għar-rikorrenti;
               
            
                  —
               
               
                  Ksur tal-Artikolu 17 tal-Karta tad-Drittijiet Fundamentali, tal-Artikolu 1 tal-Ewwel Protokoll Addizzjonali għall-KEDB flimkien mal-Artikolu 6(1) sa (3) TUE u mal-Artikolu 2(1) TFUE kif ukoll mal-prinċipji ġenerali tad-dritt ta’ protezzjoni tal-aspettattivi leġittimi u ta’ ċertezza legali (l-ewwel sentenza tal-Artikolu 2 TUE) minħabba r-revoka żbaljata ta’ att amministrattiv illegali favorevoli għar-rikorrenti.
               
            
         (1)  ĠU 2017, L 154, p. 1l.
      
         (2)  ĠU 2009, L 78, p. 1.